EkBass/fiwiki-20250220-pages-articles huggingface dataset:
Ariarathes VI

Ariarathes VI Epifanes () oli Kappadokian kuningas 131/130 eaa. – 116 eaa. tai 111 eaa. Hänen vanhempansa olivat Ariarathes V Filopator ja Nysa. Ariarathes soti Pontoksen kuningas Mithridates V:tä vastaan. Sodan jälkeen Mithridates V antoi tyttärensä Laodiken Ariarathes VI:lle vaimoksi. Mitridates V:n poika Mitridates VI yritti saada Kappadokian valtansa alle ja eräs Kappadokialainen ylimys Gordios murhasi Ariaratheen. Ariarathes VI:n poika Ariarathes VII:stä tuli nyt kuningas ja Laodikesta tuli Kappadokian hallitsija. == Lähde == * Luokka:Kappadokian kuninkaat
Porrassalmen Risti

Porrassalmen risti on mitali. Se tunnetaan myös nimellä Savon Prikaatin risti. Mitali on malliltaan perinteinen, ja sen tunnuksena on joukko-osaston tunnus. Mitalissa on vuosiluku 1789, joka viittaa Porrassalmen taisteluun. Risti vahvistettiin 13. kesäkuuta 1975 ja otettiin käyttöön 6. joulukuuta 1977. Ristin on suunnitellut Jaakko Koskinen. == Lähteet == * Luokka:Suomen sotilasansiomitalit
William S. Rosecrans

William Starke Rosecrans (6. syyskuuta 1819 – 11. maaliskuuta 1898) oli keksijä, öljy-yhtiön johtaja, diplomaatti, poliitikko, Yhdysvaltain armeijan upseeri ja Unionin kenraali Yhdysvaltain sisällissodassa. Rosecrans syntyi Little Taylor Runissa Delawaren piirikunnassa Ohiossa. Hän valmistui West Pointista 1842. Ennen sisällissotaa hän oli öljy-yhtiön johtaja ja 1859 paloi pahoin öljylampun räjähdettyä. Hän toipui vammoistaan juuri kun sisällissota alkoi, ja hän liittyi Unionin armeijaan George B. McClellanin kenttäadjuntattina, ja kohosi pian 23. jalkaväkirykmentin komentajaksi. Hänet ylennettiin sodan alussa prikaatinkenraaliksi ja myöhemmin kenraalimajuriksi. Rosecrans sai komentoonsa Unionin Mississippin armeijan vasemman sivustan toukokuussa 1862. Hän saavutti mainetta kenraalina, ja voitti useita taisteluita läntisellä taistelunäyttämöllä, kuten toisen Corinthin taistelun, jossa hän saavutti verisen voiton Konfederaation kenraali Earl Van Dornista, Stones Riverin taistelun ja Tullahoma-sotaretken. Hänen sotilasuransa päättyi Chickamaugan taisteluun 1863, jossa hän kärsi tappion ja vetäytyi Chattanoogaan, jonne Braxton Braggin Tennesseen armeija piiritti hänet. Tämän jälkeen Ulysses S. Grant siirsi hänet pois komennosta. Hän siirtyi Missouriin, jossa taisteli Sterling Priceä vastaan tämän ryöstöretkellä. Sodan jälkeen hän palveli ministerinä Meksikossa ja Ohion kuvernöörinä 1869. Rosecrans kuoli Redondo Beachissä Kaliforniassa ja on haudattu Arlingtonin sotilashautausmaahan. Luokka:Yhdysvaltalaiset kenraalit Luokka:Yhdysvaltain sisällissodan pohjoisvaltioiden kenraalit Luokka:Vuonna 1819 syntyneet Luokka:Vuonna 1898 kuolleet
Koskisen konserni

Koskisen on vuonna 1909 perustettu, kansainvälisesti toimiva suomalainen puutuoteyhtiö. Koskisen Oyj on listattu Helsingin pörssin päälistalla. Koskisen valmistaa ja markkinoi puutuoteteollisuuden tuotteita muun muassa rakennus-, huonekalu- ja kuljetusvälineteollisuudelle. Koskisen liiketoiminta- alueet ovat levyteollisuus ja sahateollisuus. Puunhankinta- ja bioenergiatoiminnot ovat osa Sahateollisuus-liiketoimintaa. Levyteollisuus- liiketoiminta valmistaa koivuvaneria, ohutvaneria ja -viilua sekä lastulevyä Suomen ainoassa lastulevytehtaassa. Sahateollisuus-liiketoiminta valmistaa vakiosahatavaraa sekä mitallistettua ja lujuuslajiteltua sahatavaraa kuusesta ja männystä. Koskisen vaneri- ja lastulevytehdas sekä saha sijaitsevat Järvelässä, ohutvaneri- ja viilutehdas Hirvensalmella sekä kevyiden hyötyajoneuvojen sisustusratkaisuja Kore-brändin alla valmistava tuotantoyksikkö Toporówissa Puolassa. Uuden Järvelässä sijaitsevan sahan tuotanto käynnistyi heinäkuussa 2023. Uusi saha on yhtiön historian suurin investointi, noin 50 miljoonaa euroa. Ensivaiheessa uusi saha kasvattaa tuotantokapasiteettia nykyisestä 300 000 kuutiometristä 400 000 kuutiometriin havusahatavaraa. Konserni työllistää noin 900 henkilöä. Sen liikevaihto vuonna 2022 oli noin 318 miljoonaa euroa. Vuoden 2016 lopussa Markku Koskisen tilalle toimitusjohtajaksi palkattiin Jukka-Pekka Pahta. Koskisen perusti sittemmin teollisuusneuvoksen arvonimen saanut Kalle Koskinen vuonna 1909. == Vuoden 1972 onnettomuus == Yritys nousi julkisuuteen, kun 1987 paljastui, että sahan tulipalon yhteydessä vuonna 1972 Järvelän maaperään ja pohjaveteen pääsi kloorifenolia sisältävää Ky-5-valmistetta, jota käytettiin sahatavaran sinistymisenestoon. Koskisen aloitti kloorifenoleilla saastuneen pohjaveden puhdistuksen vapaaehtoisesti vuonna 2012. Vuosina 2012–2014 puhdistustyössä tehtiin läpimurto; Koskisen Oy:n ja Pöyry Finland Oy:n kehittämällä menetelmällä on puhdistettu laskennallisesti jo noin 90 prosenttia alueen pohjavedestä. Puhdistustoimintaa jatketaan, jotta loputkin pohjavedestä saadaan puhdistettua. Vuonna 2023 puhdistuksen suunnittelu ja tutkimukset ovat keskittyneet mahdollisiin maaperään jääneiden päästöjen etsintään. Asiasta annettiin KHOn päätös 2008, jonka mukaan saastuminen tutkitaan.http://www.hs.fi/teksti/uutiset/tuoreet/artikkeli/K%C3%A4rk%C3%B6l%C3%A4ss%C3%A4+1987+havaitun+sahasaasteen+kartoitus+alkaa/1135240303383 Yritystä syytettiin rikoksesta, mutta oikeuden päätöksen mukaan saastuminen johtui tulipalosta. ==Lähteet== ==Aiheesta muualla== * Virallinen sivusto Luokka:Mekaaninen metsäteollisuus Luokka:Kärkölä Luokka:Suomalaiset pörssiyhtiöt
Rutherford Appleton Laboratory

Rutherford Appleton Laboratory (RAL) on Englannissa Chiltonissa sijaitseva tiedekeskus. Laboratoriossa on 1200 työntekijää. RAL toimii Science and Technology Facilities Council eli STFC-neuvoston alaisuudessa ja rahoituksella. Se on nimetty Ernest Rutherford ja Edward Appletonin mukaan. 2000-luvulla nimi oli hetken DRAL, mutta se ei jäänyt pysyväksi. D tuli Daresbury Laboratorystä. Rutherford High Energy Laboratoryn perustettiin vuonna 1957 RAFin Harwellin lentotukikohtaan. Se yhdistyi vuosina 1975 ja 1979 ensin Atlas Computer Laboratory-laboratorioon ja sitten Appleton Laboratory- laboratorioon. Laboratorio tekee mm. ydintekniikan ja hiukkaskiihdytintutkimusta ja tutkii lasereita. Se on merkittävä avaruustutkimuslaboratorio. ==Aiheesta muualla== *Science and Technology Facilities Council *ISIS pulsed neutron and muon source *Diamond Light Source synchrotron *Central Laser Facility *Computing at Chilton: 1961–1990 *Microelectronics Support Centre *EUROPRACTICE Software Service Luokka:Yhdistyneen kuningaskunnan tutkimuslaitokset Luokka:Berkshire Luokka:Ydintutkimuslaitokset
Hossein Amanat

Hossein Amanat (, s. 1942) on iranilais-kanadalainen bahá'í-arkkitehti. Hän nousi kuuluisuuteen voittamalla Azadi-tornin suunnittelukilpailun Iranissa vuonna 1966. Voiton myötä Amanat pääsi suunnittelemaan lukuisia modernia arkkitehtuuria edustavia rakennuksia Iraniin: hän suunnitteli muun muassa Sharifin teknillisen yliopiston (1975), Teheranin Persian Heritage Centerin (1984) ja Iranin Kiinan-suurlähetystön (Peking, 1983). Amanat muutti Kanadaan vuonna 1980, minkä jälkeen hänen toimistonsa on ottanut vastaan yhä monipuolisempia tehtäviä. Niihin lukeutuvat esimerkiksi bahá'í-uskonnon keskuspaikka Israelin Haifassa, bahá'í-pyhäkkö Samoalla ja lukuisat erityyppiset rakennukset Yhdysvalloissa, Kanadassa ja Kiinassa. == Lähteet == == Aiheesta muualla == Luokka:Kanadalaiset arkkitehdit Luokka:Vuonna 1942 syntyneet Luokka:Elävät henkilöt
SRON

SRON Stichting Ruimte Onderzoek Nederland on Alankomaiden avaruustutkimusorganisaatio, joka koordinoi osaa Alankomaiden avaruustoiminnasta. Vuonna 2004 sen virallinen nimi on englantilaistettiin muotoon SRON Netherlands Institute for Space Research. SRON perustettiin vuonna 1983. Se toimii Alankomaiden kansallisen tutkimusneuvoston (Nederlandse Organisatie voor Wetenschappelijk Onderzoek) alaisuudessa. SRON - Mission and Strategy. Sitä hallitsee tiedeyhteisöstä koottu johtokunta.SRON Evaluation 1999-2004 Sillä on kaksi toimipaikkaa: Utrechtissa ja Groningenissa. ==Osastot== Laitoksella on kolme temaattista osastoa joiden lisäksi sillä on kaksi teknistä osastoa. Tekniset osastot ovat Sensoritutkimus ja Tekninen suunnittelu. === Suurenergia-astrofysiikka === Tämä yksikkö perustettiin Utrechtiin vuonna 1994, syntyen leidenilaisesta tutkimusyksiköstä. Siinä toimii 35 ihmistä. ===Matalan energian astrofysiikka=== Tämän osaston tutkimus kohdistuu infrapuna-astronomiaan. Siinä toimii 45 ihmistä. ===Maa ja planeetat=== Vuonna 1991 SRON perusti kaukokartoitusosaston, joka myöhemmin muunnettiin "Earth and Planetary Sciences"-osastoksi. ==Osallistuminen avaruusalusten rakentamiseen== SRON on osallistunut seuraavien avaruusalusten toteuttamiseen, lähinnä tieteellisten sensoreiden toimittajana: * LISA Pathfinder * XEUS * Darwin (ESAn kaavailema, peruutettu missio.) * Chandra- avaruusteleskooppi * INTEGRAL * GOCE * Herschel-avaruusobservatorio * XMM- Newton * ENVISAT * ERS-2 * MetOp (GOME-2-otsoni-instrumentti) * BeppoSAX * IRAS * Infrared Space Observatory == Lähteet == ==Aiheesta muualla== *SRON Homepage Luokka:Avaruusjärjestöt Luokka:Alankomaiden tiede ja tekniikka
Islamin musta kirja

Islamin musta kirja: 1914–2006: Sorto, fundamentalismi, terrori on italialaisen toimittajan ja Lähi-idän kriisien tuntijan Carlo Panellan (s. 1948) kirja islamilaisesta sorrosta, fundamentalismista ja terrorista. Kirja käsittelee islamilaisia vallanpitäjiä ja uskonnollisen hallinnon vaikutuksia.Kustantajan esittely. Kirja on ilmestynyt Italiassa 2006 ja sen julkaisi suomeksi WSOY vuonna 2009. Panellan mukaan jihadismi, pyhää sotaa eli jihadia koskeva oppi, on määrännyt ja määrää edelleen Lähi-idän politiikan tärkeät päätökset Israel-suhteista öljytulojen käyttöön. Jihadismi vastustaa poliittista sovittelua ja lietsoo väkivaltaa. Teos kertoo islamin historiasta ja sen vaikutuksesta Euroopan historiaan. Teoksessa käsitellään Iranin vallankumousta, ensimmäistä ja toista intifadaa, Persianlahden sotia ja Iranin panttivankikriisiä. Panella selvittää myös islamilaisten keskinäistä valtataistelua, maltillisten ja fundamentalistien välistä ristiriitaa. == Lähteet == == Aiheesta muualla == * Juhana Lepoluoto: Islamin musta kirja . Keskisuomalainen 28.4.2009. Luokka:Kirjat islamin kritiikistä Luokka:Vuoden 2006 kirjat Luokka:Italialaiset tietokirjat
Johan Mjällby

Johan Mjällby (s. 9. helmikuuta 1971) on ruotsalainen entinen jalkapalloilija, pelipaikaltaan puolustaja ja keskikenttäpelaaja. Mjällby pelasi Ruotsin maajoukkueessa 49 maaottelua ja teki neljä maalia. EM-kisoissa hän pelasi vuosina 2000 ja 2004 sekä MM-kisoissa vuonna 2002, jolloin hän oli joukkueen kapteeni. Mjällby lopetti aktiiviuransa toukokuussa 2006 vammojen takia. Hän on nykyään Viasat Sportin jalkapalloasiantuntija. == Seurat == * IK Bele, 1976–1984 * AIK,1984–1998 * Celtic FC, 1998–2004 * Levante UD, 2004–2005 * AIK, 2005–2006 * Rimbo IF 2006– == Lähteet == Luokka:Ruotsalaiset jalkapalloilijat Luokka:Vuonna 1971 syntyneet Luokka:Elävät henkilöt
Da Funk

Da Funk on Daft Punk -yhtyeen instrumentaalikappale, jota pidetään yhtyeen läpimurtona. Kappale on sekoitus teknoa, funkkia ja diskoa. Kappale julkaistiin alun perin Soma-levymerkillä singlenä vuonna 1995. Kappale kestää yli 5 minuuttia ja on Around the Worldin ohella toinen Homework-levyn menestyskappaleista. Kappale on myös julkaistu yhtyeen live-levyllä Alive 1997. ==Aiheesta muualla== *Kappale kuunneltavissa Luokka:Vuoden 1995 kappaleet Luokka:Daft Punkin kappaleet
Vladimir Gontšarov

Vladimir Aleksejevitš Gontšarov (,GONTŠAROV Vladimir Aleksejevitš Sportivnaja Rossija. Viitattu 28.3.2008. s. 4. toukokuuta 1977 Leningrad, Neuvostoliitto) on venäläinen pistooliampuja. Gontšarov on saavuttanut kaksi henkilökohtaista MM-pronssia, 10 m ilmapistoolilla Zagrebissa 2006 ja 50 m pistoolilla Lahdessa 2002. Lisäksi hän on saavuttanut MM-kilpailuissa useita joukkuemitaleita ja yhden joukkuemaailmanmestaruuden 10 m ilmapistoolilla Lahdessa 2002. ==Lähteet== *Profiili ISSF Newsissä *ISSF:n tietokanta ===Viitteet=== Luokka:Venäläiset ampujat Luokka:Vuonna 1977 syntyneet Luokka:Elävät henkilöt
M-klubi

M-klubi oli Helsingissä, Mannerheimintiellä, Hotelli Marskin kellarissa vuodesta 1962 aina 1980-luvulle toiminut yksityisklubi-tyyppinen ravintola. Ravintolaan mahtui 225 henkeä. Sen kuuluisimmat jäsenet olivat vuorineuvoksia, ammattiyhdistysjohtajia ja ministereitä. Klubia on myös sanottu kultapossu- ja Mau-mau-kerhoksi. Jäsenmaksu oli aluksi 2000 markkaa, joka on nykyrahassa (vuonna 2008) noin 230 euroa. Klubi oli avoinna klo 21-04. Avajaisia selostanut Helsingin Sanomat arveli tämän "olevan omiaan eliminoimaan naapureita kiusaavat niin sanotut kotijatkot." Vuonna 1980 klubissa oli 4700 jäsentä. Hotellin avajaisjuhliin kutsutuille jaettiin lautasen vierelle lahja. Naiset saivat orkidean ja miehet hopeisen levykkeen merkiksi M-klubin kunniajäsenyydestä. Avajaisillallisilla nautittiin häränhäntälientä, forellia ja fasaania. Klubi avattiin kello yksi yöllä, jolloin eduskunnan puhemies K.-A. Fagerholm leikkasi poikki toimitusjohtaja Aki Marten pitelemän sinivalkoisen nauhan. Vieraina nähtiin vuosien varrella kaikki kotimaan kuuluisuudet presidentti Kekkosesta alkaen. Jyrki Hämäläinen ja Markku Veijalainen ovat muistelmissaan todenneet, että klubilla saattoi nähdä kerralla kaikki sen ajan tärkeimmät julkisuuden henkilöt. Pääministeri Ahti Karjalainen piti iltaisin tapaamisia eri sidosryhmien kanssa muun muassa M-klubilla. Avajaisissa tapahtui välikohtaus, kun salin poikki juoksi rotta isäntien ollessa kättelemässä kutsuvieraita. Noloon valoon klubi joutui, kun Tanskan opetusministeri ei päässyt klubille, koska jäsenkorttia ei ollut. == Lähteet == Luokka:Helsingin entiset ravintolat Luokka:Kamppi Luokka:Yksityisklubit
Around the World (Daft Punkin kappale)

Around the World on Daft Punkin vuonna 1997 julkaistu kappale. Kappale julkaistiin alun perin heidän Homework-albumillaan. Kappaleesta on tehty single ja musiikkivideo. Levyn oikea versio kestää jopa 7 minuuttia, mutta musiikkivideolla vain 4 minuuttia. Kappaleen tyylilaji on housea. Luokka:Daft Punkin kappaleet Luokka:Vuoden 1997 kappaleet
Uppiniskaisuuden kronikka

Uppiniskaisuuden kronikka (Kolme katku vahel, 1-4) on virolaisen kirjailijan Jaan Krossin pääteoksena pidetty neliosainen romaani, joka sijoittuu 1500-luvun jälkipuolen Tallinnaan ja kertoo talonpoikaisen nousukkaan, papin, kirkkoherran ja kronikoitsijan Balthasar Russowin elämäntarinan. Teos on myös ilmeikäs kuvaus Tallinnasta ja Liivinmaan sodasta 1500-luvun jälkipuoliskolla. Uppiniskaisuuden kronikka ilmestyi viroksi vuosina 1970-1980 ja suomeksi vuonna 2003. Teoksen ovat suomentaneet Jouko Vanhanen ja Kaisu Lahikainen, jotka saivat teoksen suomentamisesta kirjallisuuden valtionpalkinnon vuonna 2004.Palle Russow ja hänen ristiriitaiset ajatuksensa (Uppiniskaisuuden kronikasta) == Lähteet == Luokka:Virolaiset romaanit Luokka:Vuoden 1970 kirjat
Alive 1997

Alive 1997 on Daft Punk -yhtyeen ensimmäinen livealbumi, joka julkaistiin vuonna 2001. Albumi sisältää miksattuja kappaleita levyltä Homework. == Kappaleet == # WDPK (Part 1) # Da Funk # Rollin & Scratchin # WDPK (Part 2) # Alive Luokka:Vuoden 2001 albumit Luokka:Daft Punkin albumit
Revolution 909

Revolution 909 on Daft Punkin vuonna 1997 julkaisema kappale, joka julkaistiin heidän albumillaan Homework sekä omana singlenä. Kappale kestää yli 5 minuuttia. Kappaleen tyylilaji on pääasiassa housea. Kappale julkaistiin singlenä vasta vuonna 1998. Luokka:Daft Punkin kappaleet Luokka:Vuoden 1997 kappaleet
Michael Hofmann

Michael Hofmann (s. 25. maaliskuuta 1982) on sveitsiläinen pistooliampuja. Michael Hofmann saavutti MM-kilpailuissa Zagrebissa 2006 pronssia 25 m isopistoolissa. Hän sai tuloksekseen 585 ja pääsi uusimaan hopeasta Mihail Nestrujevin kanssa. Uusinnassa Hofmann on ampui 49 pistettä, mutta Nestrujev ampui täydet 50 pistettä ja voitti MM-hopeaa. ==Lähteet== *Profiili ISSF Newssissä *ISSF:n tietokanta Luokka:Sveitsiläiset ampujat Luokka:Vuonna 1982 syntyneet Luokka:Elävät henkilöt
There Must Be an Angel (Playing with My Heart)

There Must Be an Angel (Playing with My Heart) on brittiläisen Eurythmicsin vuonna 1985 julkaistu kappale, joka julkaistiin heidän albumillaan Be Yourself Tonight. Kappale saavutti valtaisan suosion ja se on yhtyeen tunnetuimpia kappaleita. Se on ollut usein mukana 1980-luvun hittikappaleita sisältävillä kokoelmalevyillä. Kappaleen tyylilajit ovat pop, rock ja R&B.; Kappale nousi Suomen virallisen singlelistan ensimmäiselle sijalle.Listalevyt: Eurythmics == Lähteet == Luokka:Vuoden 1985 kappaleet Luokka:Brittiläiset pop rock -kappaleet
Luuhauki

Luuhauki (Lepisosteus osseus) on luuhaukien heimon yleisin laji, jota tavataan laajalla alueella Pohjois-Amerikassa aina Suurilta järviltä Floridaan ja New Mexicoon. Se viihtyy järvissä ja hitaasti virtaavissa joissa vaikka onkin vahva uimari. Se pystyy elämään myös vähähappisissa vesissä käyttämällä uimarakkoaan lisähengityselimenä, jolla se pystyy hengittämään ilmakehän happea. == Koko ja ulkonäkö == Luuhauki on n. 1,5 metrin pituinen, solakka ja kapeakuonoinen kala, jonka selkä- peräevät ovat vastatusten lähellä pyrstöevää. Selkäpuoli on tummanruskea ja vatsapuoli vaaleampi. Evät ovat ruskeiden täplien kirjomat ja suu on täynnä teräviä hampaita. Se muistuttaa huomattavasti haukea (Esox lucius), vaikka ei olekaan tälle sukua. Lisäksi se erottuu hauesta toisiinsa niveltyneiden paksujen kiillesuomujensa ansiosta mikä on kaikille heimon lajeille yhteinen piirre. == Ravinto == Luuhauki on ahnas peto, joka vaanii muita kaloja kasvillisuuden seassa ja ampaisee nopeasti niiden kimppuun. Suurena petona sen ainoa luontainen vihollinen on mississippinalligaattori (Alligator mississipiensis). == Lisääntyminen == Kutu tapahtuu keväällä matalassa vedessä. Naaras laskee kerralla n. 30 000 mätimunaa, jotka tarttuvat vesikasveihin. Munia ei vartioida, sillä ne sisältävät myrkyllistä ainetta, joka suojaa niitä mädinsyöjiltä. == Lähteet == * * Animal Diversity Web * === Viitteet === Luokka:Luuhaukikalat
Gordios (Kappadokia)

Gordios oli kappadokialainen, joka murhasi kuningas Ariarathes VI:n. Pontoksen kuningas Mithridates VI halusi saada Kappadokian valtaansa ja palkkasi Gordioksen murhaamaan kuningas Ariarathes VI:n. Mithridateen sisko Laodike oli naimisissa Ariaratheen kanssa. Murhan jälkeen Laodikesta tuli Kappadokian hallitsija ja hänen pojastaan Ariarathes VII:stä tuli kuningas. Laodike meni kuitenkin naimisiin Bithynian kuninkaan Nikomedeen kanssa. Mitrhidates antoi tämän takia syrjäyttää siskonsa ja asetti Kappadokian valtaistuimelle oman poikansa Ariarathes IX:n. Gordios toimi nuoren Ariarathes IX:n neuvonantajana. Gordios toimi myös Mithridateen lähettiläänä. Hän kävi muun muassa neuvottelemassa Roomassa ja hänen ansiostaan Armenian Tigranes I julisti sodan Kappadokialle ja syrjäytti Ariobarzanes I:n, jonka roomalaiset olivat nostaneet valtaan vuonna 93 eaa. Sulla ajoi Gordioksen Kappadokiasta seuraavana vuonna. Gordios taisteli myöhemmin Lucius Licinius Murenaa vastaan Halys-joella käydyssä taistelussa vuonna 83 eaa. tai 82 eaa. == Lähteet == * Smith, Dictionary of Greek and Roman Biography and Mythology > v. 2, page 282 Luokka:Antiikin kappadokialaiset
Vigilio Fait

Vigilio Fait (s. 14. lokakuuta 1962 Rovereto Italia) on italialainen pistooliampuja. Vigilio Fait voitti MM-kilpailuissa Zagrebissa vuonna 2006 50 m pistoolissa henkilökohtaista hopeaa ja joukkuepronssia. Hän on voittanut myös joukkuehopeaa 10 m ilmapistoolilla Milanossa 1994. Fait edusti maataan olympialaisissa Pekingissä 2008. Hän oli yhdeksäs 10 m ilmapistoolissa, jääden tuloksella 580 pisteen päähän finaalipaikasta, ja 27. 50 m pistoolissa, jääden tuloksella 551 kahdeksan pisteen päähän finaalista. ==Lähteet== * * * * Luokka:Italialaiset ampujat Luokka:Vuonna 1962 syntyneet Luokka:Elävät henkilöt
Shadowgrounds Survivor

Shadowgrounds Survivor on suomalaisen Frozenbyten kehittämä ja vuonna 2007 julkaistu isometrisestä kuvakulmasta kuvattu ammuntapeli. Peli on spin-off-osa vuonna 2005 julkaistulle Shadowgrounds-videopelille. Pelin musiikin on säveltänyt suomalainen Ari Pulkkinen. Shadowgrounds Survivorissa on edeltäjäänsä verrattuna tarkempi grafiikka ja parempi fysiikanmallinnus. Lisäksi pelissä on roolipelityylinen päivitysjärjestelmä aseille ja pelihahmoille. Pelin kehityksessä on panostettu erityisesti modattavuuteen. Pelissä on työkaluja, joiden avulla omien modien ja karttojen tekeminen peliin on tavallista helpompaa. Shadowgroundsin tapaan peli on käännetty myös Linuxille yhteistyössä jyväskyläläisen Igioksen kanssa. == Vastaanotto == Metacritic -kerääjäsivustolla pelillä on 79/100 pistettä. == Lähteet == == Aiheesta muualla == * * Virallinen kotisivu Luokka:Ampumapelit Luokka:Science fiction -videopelit Luokka:Linux-pelit Luokka:Mac OS -pelit Luokka:Windows- pelit Luokka:Vuoden 2007 videopelit Luokka:Suomessa kehitetyt videopelit Luokka:Indie-videopelit Luokka:Frozenbyte
Tuholaismyrkky

Tuholaismyrkky voi tarkoittaa seuraavia asioita: * hyönteismyrkky * rotanmyrkky.
Synthetic Generation

Synthetic Generation on Deathstarsin esikoisalbumi, joka julkaistiin Ruotsissa vuonna 2002. Marraskuussa 2003 Nuclear Blast julkaisi albumista uusintapainoksen. == Kappaleet == # # # # # # # # # # # == Kokoonpano == * Whiplasher Bernadotte – laulu * Beast X Electric – kitara * Skinny Disco – bassokitara * Bone W Machine – rummut * Johanna Beckström – taustalaulu == Arvostelut == * Imperiumi: 6½/10Deathstars - Synthetic Generation Viitattu 22.12.2022. * Soundi: Deathstars: Synthetic Generation Viitattu 22.12.2022. == Lähteet == Luokka:Vuoden 2002 esikoisalbumit Luokka:Deathstarsin albumit
Airco D.H.4

Airco D.H.4 oli englantilainen Aircraft Manufacturing Companyn (AIRCO) valmistama kaksitasoinen, ensimmäisen maailmansodan kaksipaikkainen kevyt pommikone. D.H.4 oli Geoffrey de Havillandin suunnittelema ja se lensi ensilentonsa elokuussa 1916, kone esiteltiin maaliskuussa 1917. Kone oli enimmäkseen käytössä Englannissa (RAF, RNAS), jossa sitä valmistettiin 1 449 kappaletta, sekä Yhdysvaltojen ilmavoimissa, jonka käyttöön tiedetään valmistettaneen ainakin 1 885 konetta. Konetta kutsuttiin toisinaan "Liekehtiväksi ruumisarkuksi", sillä sen suuri polttoainesäiliö oli sijoitettu vaarallisesti lentäjän ja tähystäjän väliin. Liikanimestään huolimatta kone suoriutui tehokkaan moottorinsa ja hyvän aseistuksensa ansiosta hyvin ensimmäisessä maailmansodassa. == Tekniset tiedot (Eagle VIII moottori)== === Yleiset ominaisuudet === * Rakenne: puurakenteinen, siivistö ja peräsimet puuta kangasverhouksella * Kärkiväli: 13,21 m * Pituus: 9,35 m * Siipinta-ala: 40,0 m² * Tyhjäpaino: 1 085 kg * Lentopaino: 1 578 kg * Moottorit: 1 × Rolls- Royce Eagle VII, 375 hv, nestejäähdytteinen (tai BHP Puma 230 hv) === Suorituskyky === * Suurin nopeus: 171 km/h * Lakikorkeus: 6 700 m * Lentomatka: 770 km * Nousunopeus: 305 m/min * Lentoaika: 3 t 45 min ===Aseistus=== * 1 × eteenpäin ampuva Vickers-konekivääri * 1 × taaksepäin ampuva Lewis-pikakivääri * 209 kg pommeja ==Versiot== DH9, DH9A, Dayton-Wright Cabin Cruiser == Lähteet == * *Airco D.H.4 - The Aerodrome - Aces and Aircraft of World War I Luokka:Aircraft Manufacturing Companyn ilma-alukset Luokka:Brittiläiset pommikoneet Luokka:1910-luvun pommikoneet
Jaana Janhila

Jaana Irmeli Janhila-Anttonen (s. 1968 Elimäki) on suomalainen kirjailija. Hän on valmistunut Jyväskylän yliopistosta filosofian maisteriksi pääaineenaan kirjallisuus. Hän asuu Jyväskylässä ja toimii vapaana kirjoittajana. Kertomakirjallisuuden lisäksi Janhilan tuotantoon kuuluu useita runoteoksia. Lisäksi hän on julkaissut historiikkeja, artikkeleita, käsikirjoituksia, kuvateoksia, novelleja ja esseitä. == Teoksia == * Itto ja valoton valtakunta (kuvittanut Kari Korhonen). Like, 1996. * Viiltoja. Like, 1997. * Marmorikirjat: Lyhyttä proosaa. Kopijyvä, 2000. * * Perhostanssi. Minerva, 2005. * Sissisotaa kaukopartiossa: osasto Marttinan partiokertomukset 1941-1942 Minerva, 2009 == Palkintoja == * Einari Vuorelan seuran runokilpailun kunniamaininta 1998. * Laajavuoren Ratsukoiden seuramestaruus, senioreiden estemestaruus 2009. == Lähteet == * Luokka:Suomalaiset fantasiakirjailijat Luokka:Suomalaiset kirjailijat Luokka:Suomalaiset lasten- ja nuortenkirjailijat Luokka:Vuonna 1968 syntyneet Luokka:Elävät henkilöt
Uusi Elämä

Uusi Elämä on riippumaton yhteiskristillinen herätyslehti, joka ilmestyy kerran kuukaudessa. Se määrittelee itsensä yhteiskristilliseksi, evankelioivaksi, seurakuntia tukevaksi, opettavaksi, profeetalliseksi ja Israelia siunaavaksi julkaisuksi, joka korostaa Jumalan Sanaa ja Pyhän Hengen voimaa. Lehti ilmoittaa pyrkivänsä palvelemaan kaikkia seurakuntia luterilaisesta kirkosta helluntaiherätykseen asti. Lehden päätoimittajana toimii Pauli Kemi. Lehti jaetaan 17 000 talouteen Rovaniemellä, minkä lisäksi kristilliset järjestöt, seurakunnat ja yksityiset henkilöt levittävät lehteä. Suurimmillaan lehden painos on ollut noin 45 000 kappaletta ja pienimmillään 10 000 kappaletta. Vuosina 2008-2013 painokset ovat olleet keskimäärin 10 000 kappaletta ja useita kymmeniä tuhansia kun lehti on tehnyt evankelioivia suurpainoksia. ==Lähteet== ==Aiheesta muualla== *Lehden kotisivu Luokka:Suomalaiset kristilliset aikakauslehdet Luokka:Tunnustuskuntiin sitoutumaton uuskarismaattisuus
Carey Price

Carey Price (s. 16. elokuuta 1987 Vancouver, Brittiläinen Kolumbia) on kanadalainen toisen polven jääkiekkoilja, jonka pelipaikka on maalivahti. Hän edustaa NHL-liigassa pelaavaa Montreal Canadiensia. Price oli Montrealin 5. varaus vuodelta 2005. Price on pelannut myös kolmessa muussa seurassa: Quesnel Millionairesissa 2002–2003, Tri-City Americansissa 2002–2007 ja Hamilton Bulldogsissa 2006–2008. Carey Price voitti nuorten maailmanmestaruuden Kanadan paidassa vuonna 2007. Hän voitti kaikki kuusi pelaamaansa ottelua ja valittiin turnauksen parhaaksi maalivahdiksi. Samana vuonna Price voitti Calder Cupin ja palkittiin AHL:n pudotuspelien parhaana pelaajana. Price on pelannut NHL:n tähdistöottelussa vuosina 2009, 2011, 2012, 2015 ja 2017. Vuoden 2017 All Star -tapahtumassa hän toimi Atlantin divisioonan kapteenina. Price oli Kanadan ykkösmaalivahti Sotšin olympialaisissa 2014, jossa hän torjui torjuntaprosentilla 97,2 ja päästettyjen maalien keskiarvolla 0,59. Price valittiin turnauksen parhaaksi maalivahdiksi. == Yksityiselämä == Carey Pricen isä Jerry Price pelasi 1970- ja 1980-lukujen vaihteessa juniorisarja WCHL:ssa ja USA:n alasarjoissa. 21 kautta NHL:ssä pelannut Shane Doan on Carey Pricen serkku. Carey Price on kotoisin Anahim Laken intiaanireservaatista, ja hän kuuluu Kanadan alkuperäisväestöön. == Saavutukset == * U18-maailmanmestaruushopeaa vuonna 2005 * U20-maailmanmestaruuskultaa vuonna 2007 * U20-maailmanmestaruusturnauksen paras maalivahti vuonna 2007 * U20-maailmanmestaruusturnauksen arvokkain pelaaja vuonna 2007 * WHL:n paras maalivahti (Del Wilson Trophy) vuonna 2007 * AHL:n Calder Cupin voitto vuonna 2007 * AHL:n pudotuspelien parhaan pelaajan palkinto (Jack A. Butterfield Trophy) vuonna 2007 * CHL:n vuoden maalivahti vuonna 2007 * Olympiakulta vuonna 2014 * Olympiaturnauksen paras maalivahti vuonna 2014 * NHL:n vuoden maalivahti (Vezina Trophy) vuonna 2015 * NHL:n runkosarjan pienin päästettyjen maalien keskiarvo (Jennings Trophy) vuonna 2015 * NHL:n runkosarjan paras torjuntaprosentti (Roger Crozier Saving Grace Award) vuonna 2015 * NHL:n arvokkaimman pelaajan palkinto (Hart Trophy) vuonna 2015 * NHLPA:n valitsema arvokkain pelaaja (Ted Lindsay Award) vuonna 2015 * Vuoden kanadalainen urheilija (Lou Marsh Trophy)vuonna 2015 == Lähteet == * ===Viitteet=== == Aiheesta muualla == Luokka:Kanadalaiset jääkiekkomaalivahdit Luokka:Kanadalaiset olympiavoittajat Luokka:Montreal Canadiensin pelaajat Luokka:Hart Memorial Trophy -voittajat Luokka:Vezina Trophy -voittajat Luokka:William M. Jennings Trophy -voittajat Luokka:Ted Lindsay Award -voittajat Luokka:Montreal Canadiensin varaamat pelaajat Luokka:Vuonna 1987 syntyneet Luokka:Elävät henkilöt
CrazyMonkeyGames

CrazyMonkeyGames.com on web-sivusto, joka tarjoaa Flash-pelejä. Sivusto kuuluu 5000 suosituimman webbisivuston joukkoon. Sivuston käyttäjät ovat pääosin nuoria, niukka enemmistö on naisia. == Boxhead == Boxhead on päähahmo viidessä CrazyMonkeyGamesin internet-pelissä. Pelit julkaisujärjestyksessä ovat: * Boxhead Halloween * Boxhead: The Rooms * Boxhead: More Rooms * Boxhead: 2Play Rooms * Boxhead: The Zombie Wars Kaikissa Boxhead-peleissä lukuun ottamatta Boxhead Halloweenia on tavoitteena tappaa mahdollisimman paljon zombeja ennen kuin kuolee itse. Zombien tappamisesta saa pisteitä, ja pistetuloksen voi lähettää highscore-taulukkoon. Pelisarjan tekijä on Sean Cooper. Boxhead Boxhead on yksi suosituista nettipeleistä. Boxhead pelejä on 7. Ne ovat: Boxhead Halloween special, Boxhead the rooms, Boxhead Even more rooms, Boxhead Bounty hunter, ja Boxhead Zombie wars. Viholliset: Zombit, Devilssit (iskee tulta) Vampyyrit, Muumiot, Juoksevat zombit. Tasoja on Beginner, Indermiate, Expert, ja Nightmare. Boxhead 2playssa voit pelata toista pelaajaa vastaan Deatchmatchissa, tai toisen pelaajan kanssa zombeja vastaan Cooperactivessa. Aseet: Pistooli (1) UZI (2) Shotgun (3) Barrels (räjähtäviä tynnyreitä) (4) Claymore (5) Gharge pack (6) Airstrike (7) Rocket/sinko (8) Railgun (9) Minigun (10) Barricades (11) Turret gun (12) Turret mortor (13) Uudistetaan kun tietoa tulee! === Boxhead: The Rooms === Boxhead: The Rooms on Boxhead- pelisarjan toinen osa. Pelin tavoite on puolustaa itseään, kun zombit hyökkäävät pelaajan kimppuun. Asevalikoimaan on lisätty räjähtävät tynnyrit, miinat, rakettiheitin ja lasersäteitä ampuva pistooli. Peliin on sisällytetty viisi erilaista kenttää. Lisäksi peliin on lisätty aseiden parannuksia. Parannuksia ja uusia aseita saa, kun saavuttaa tarpeeksi suuren zombikertoimen, joka laskee koko ajan, mutta jota voi nostaa tappamalla zombeja. Peli julkaistiin 24.12.2006. == Lähteet == * Boxhead series === Viitteet === ==Aiheesta muualla== *CrazyMonkeyGames.com Luokka:Selainpelisivustot
Pekka Mellavuo

Petter "Pekka" Mellavuo (alk. Menschakoff, 27. tammikuuta 1913 Suojärvi – 27. tammikuuta 1992 Helsinki) oli suomalainen painija. Mellavuo edusti Suomea Lontoon 1948 olympialaisten vapaapainikilpailuissa. Hänet oli alun perin valittu raskaaseen sarjaan, mutta Veikko Peräkorven loukkaannuttua hän paini raskaassa keskisarjassa (alle 87 kg) pääsemättä palkintosijoille. Painin johtoryhmä käski hänen laihduttaa alempaan sarjaan päädyttyään siihen tulokseen, että hän oli tarpeeksi hyvässä kunnossa selviytyäkseen noinkin suuresta painonpudotuksesta. Se olisikin voinut onnistua ellei arpaonni olisi osunut tämän sarjan ehdottomaan voittajaan, joka ei hävinnyt yhtään ottelua. Seuratasolla Mellavuo edusti Suojärven Urheilijoita ja Viipurin Voimailijoita. Hän voitti Suomen mestaruuden vapaapainissa neljä ja kreikkalais-roomalaisessa painissa kolme kertaa. SM-mitaleja hänellä oli yhteensä 15. == Saavutuksia == * Olympiaedustaja Lontoossa 1948 (raskas keskisarja) * Suomen mestari vapaapainissa 1939 (raskas keskisarja) sekä 1940, 1943 ja 1947 (raskas sarja) * Suomen mestari kreikkalais-roomalaisessa painissa 1945, 1946 ja 1947, 1948, 1951 (raskas sarja) * Muistokisat 1940 * Kenttäarmeijan mestaruus 1943 * Puolustusvoimien mestaruus 1943 * Suurkisojen hopea 1947 ==Lähteet== * Luokka:Suomalaiset kreikkalais-roomalaisen tyylin painijat Luokka:Suomalaiset vapaapainijat Luokka:Vuonna 1913 syntyneet Luokka:Vuonna 1992 kuolleet
Hiroshi Suzuki

Hiroshi Suzuki (; s. 18. syyskuuta 1933 Aichin prefektuuri) on japanilainen uimari, joka edusti maataan Helsingin kesäolympialaisissa 1952 saavuttaen hopeamitalit 100 metrin vapaauinnissa ja 4 × 200 metrin vapaauintiviestissä. Suzuki kilpaili myös Melbournen kesäolympialaisissa 1956.Olympics at the Sports-Reference.com == Lähteet == * Hiroshi Suzuki Bio, Stats, and Results Olympics at the Sports-Reference.com === Viitteet === Luokka:Japanilaiset uimarit Luokka:Japanilaiset olympiamitalistit Luokka:Vuonna 1933 syntyneet Luokka:Elävät henkilöt
The Kids Are Alright (soundtrack)

The Kids Are Alright on The Whon kesäkuussa 1979 julkaistu soundtrack samannimisestä dokumenttielokuvasta. Sen kappaleet ovat pääosin ennenjulkaisemattomia konserttiäänityksiä. ==Kappaleet== *Kaikki kappaleet säveltänyt ja sanoittanut Pete Townshend, ellei toisin mainita. *CD-versiossa kaikki kappaleet sisältyvät yhdelle levylle. ===LP 1=== A-puoli # # # # # # B-puoli # * # # # ===LP 2=== A-puoli # # # # # B-puoli # * # ==Kokoonpano== * Roger Daltrey – laulu, huuliharppu, tamburiini * John Entwistle – bassokitara, laulu * Keith Moon – rummut * Pete Townshend – kitara, laulu == Lähteet == Kids Are Alright Kids Are Alright
Klitoriksen hupun lävistys

Klitoriksen hupun lävistys (engl. clitoral hood piercing) on yksi yleisimmistä naisten genitaalialueen lävistyksistä. Lävistys voidaan tehdä joko pysty- tai vaakasuunnassa, ja se menee klitoriksen suojahupun lävitse. Pystysuuntainen lävistys on yleisempi. Lävistys paranee nopeasti, noin kahdessa kuukaudessa. Liikunta saattaa ensimmäisinä päivinä tuntua hieman epämiellyttävämmältä, mutta asia korjaantuu nopeasti. Mikäli lävistys tuntuu ärsyyntyvän seksistä, sitä voi venyttää hieman. Tällöin myös uloskasvun/repeytymisen riski pienenee. == Lähteet == Luokka:Lävistykset Luokka:Naaraan sukupuolielimistö
Kevin Cronin

Kevin Cronin (s. 6. lokakuuta 1951 Illinois, Yhdysvallat) on yhdysvaltalainen rock-muusikko, joka tunnetaan REO Speedwagon-yhtyeen laulaja-pianistina. Kevin Cronin on kuulunut REO Speedwagon-yhtyeen kokoonpanoon vuodesta 1972. Cronin on säveltänyt lähes kaikki yhtyeen kappaleet, muun muassa Keep On Loving You -balladin. Luokka:Yhdysvaltalaiset laulajat Luokka:Vuonna 1951 syntyneet Luokka:Elävät henkilöt
Clarke Scholes

Clarke Currie Scholes (25. marraskuuta 1930 Detroit, Michigan, Yhdysvallat – 5. helmikuuta 2010) oli yhdysvaltalainen uimari. Hän voitti 100 metrin vapaauinnin olympiakultaa Helsingistä vuonna 1952 ja saavutti kultaa myös Pan- Amerikan kisoissa 1955. Scholes oppi uimaan nelivuotiaana.http://www.freep.com/apps/pbcs.dll/article?AID=/20080209/SPORTS07/802090328/1048/SPORTS Hän opiskeli Michigan Staten yliopistossa ja sai valmennusta olympiakultaan Matt Mannilta. Scholes kelpuutettiin uinnin kansainväliseen Hall of Fameen vuonna 1980.http://www.ishof.org/honorees/80/80cscholes.html ==Lähteet== Luokka:Yhdysvaltalaiset uimarit Luokka:Yhdysvaltalaiset olympiavoittajat Luokka:Vuonna 1930 syntyneet Luokka:Vuonna 2010 kuolleet
Paavo Sepponen

Paavo Sepponen (30. lokakuuta 1923 Alavus – 6. marraskuuta 1998 Nurmo) oli suomalainen painija. Sepponen edusti Suomea vapaapainijana kaksissa olympialaisissa. Lontoossa 1948 hän sijoittui alle 79 kilon sarjassa viidenneksi ja Helsingissä 1952 hän karsiutui toisessa ottelussaan alle 87 kilon sarjassa. Seuratasolla Sepponen edusti Sydänmaan Viriä, Alavuden Urheilijoita, Seinäjoen Urheilijoita ja Nurmon Jymyä. Hän voitti vuosina 1943–1951 Suomen mestaruuden vapaapainissa viidesti ja kreikkalais- roomalaisessa painissa kerran. Hänen veljensä Heikki Sepponen voitti painissa yhden Suomen mestaruuden. ==Lähteet== * Luokka:Suomalaiset vapaapainijat Luokka:Vuonna 1923 syntyneet Luokka:Vuonna 1998 kuolleet
Fender Cyclone

Fender Cyclone on Fenderin vuodesta 1997 vuoteen 2006 valmistama sähkökitaramalli. == Rakenne ja tekniikka == Fender Cyclone on kokopuurunkoinen sähkökitara, jonka mensuuri on 629 mm (24.75″). Perus- Cyclonessa on lepästä tai poppelista valmistettu runko, vaahterakaula ja kaulassa ruusupuinen otelauta (radius 9.5 tuumaa), Cyclonessa oli yksikelainen Tex-Mex Strat -tallamikrofoni ja Fenderin Atomic-Humbucker-kaulamikrofoni ja niiden vaihtoon kolmiasentoinen kytkin. Cyclone on muodoiltaan paljon Fender Mustangin kaltainen. Cyclonen runko on vain neljäsosatuuman paksumpi kuin Mustangin. Lisäksi Cyclonen lapa on samankaltainen kuin Fender Jazzmasterin. == Alamallit == Cyclonesta on valmistettu Fender Cyclone II- ja Fender Cyclone HH -alamallit. Cyclone II tuli myyntiin vuonna 2002. Siinä oli yhden yksikelaisen mikrofonin ja humbuckerin sijasta kolme yksikelaista MIA Jaguar- mikrofonia. Sen lisäksi Cyclone II -mallin kytkimetkin olivat samanlaiset kuin Fender Jaguarin. Fender Cyclone HH tuli myyntiin vuonna 2003. Nimestäkin päätellen Cyclone HH:ssa on mikrofoneina Fender Santa Ana- ja Atomic II -humbuckerit. Cyclonen ja sen alamallien valmistus lopetettiin samoihin aikoihin, vuosien 2006 ja 2007 aikana. == Lähteet == * Cyclone Specs Cyclone
Veikko Peräkorpi

Kaarlo Veikko Peräkorpi (9. helmikuuta 1917 Ilmajoki – 26. heinäkuuta 1997 Jyväskylä) oli suomalainen painija. Peräkorpi valittiin edustamaan Suomea Lontoon 1948 olympialaisten vapaapainin keskiraskaaseen sarjaan (alle 87 kg) mutta sairastumisen vuoksi hän ei kilpaillut. Euroopan-mestaruuskilpailuihin hän osallistui Tukholmassa vuonna 1946. Seuratasolla Peräkorpi edusti Ilmajoen Kisailijoita, Jyväskylän Kenttäurheilijoita, Jyväskylän Voimailijoita ja Jyväskylän Poliisiurheilijoita. Hän voitti Suomen mestaruuden vapaapainissa neljä ja kreikkalais-roomalaisessa painissa kaksi kertaa. Ammatiltaan hän oli poliisi. == Saavutuksia == * Suomen mestari vapaapainissa 1937, 1938, 1939 ja 1946 (raskas sarja) * Suomen mestari kreikkalais-roomalaisessa painissa 1941 ja 1942 (raskas sarja) ==Lähteet== * Luokka:Suomalaiset vapaapainijat Luokka:Vuonna 1917 syntyneet Luokka:Vuonna 1997 kuolleet
Per-Erik Förars

Per-Erik ”Pärre” Förars (4. lokakuuta 1924 Vaasa – 14. tammikuuta 2011 Helsinki) oli suomalainen iskelmälaulaja ja viulisti. Förars oli mukana Toivo Kärjen yhtyeessä jo vuonna 1946, myöhemmin lukuisilla Kärjen levytyksillä sekä tämän kiertueyhtyeessä . Förars oli monitaitoinen muusikko: laulamisen lisäksi hän soitti muun muassa kitaraa, viulua, klarinettia ja kaikkia eri saksofoneja.Suomalaisia iskelmälaulajia. Mitä-Missä-Milloin, Kansalaisen vuosikirja 1960, s. 292. Helsinki: Otava, 1959 Förarsin ensimmäinen levytys laulajana oli duetto Vieno Kekkosen kanssa: käännösiskelmä ”Kaksi unista ihmistä” levytettiin huhtikuussa 1956. Sitä seurasivat vuonna 1957 ”Marianne” ja ”Naurava kulkuri”.J. J. Marjanen: Elämäkerta. Pomus.net. (Archive.org) Toivo Kärjen-Reino Helismaan kappaleita hän levytti kolme vuosina 1958-1962, mm. "Kuljemme katsellen kuuta" Kärki 2015, s.452. Parhaiten Förarsin levytyksistä menestyi ”Kerro, kultainen kuu”, joka oli vuoden 1959 alussa Suomen listakolmosena. Televisiossa Förars oli mukana Kuukauden suositut -musiikkiohjelmassa. Erkki Melakosken orkesterin laulusolistina hän oli 1960-luvulla yhdessä Laila Kinnusen kanssa. Hänen viimeisiä levytyksiään on ”Niin kuin ruusu”, jolla hän osallistui Suomen vuoden 1963 euroviisukarsintoihin. Kaikkiaan levytyksiä laulajana kertyi noin 60 . Förars valmistui juristiksi ja toimi lähes 29 vuotta Helsingin raastuvanoikeuden oikeusneuvosmiehenä (nyk. käräjätuomari). Hän istui Helsingin valtuustossa valittuna SDP:stä. == Diskografia == * Pärre Förarsia tapaamassa (Rytmi, 1958) * Pärre (Rytmi, 1958) * Unohtumattomat: Iskelmiä 50- ja 60-luvuilta (levyllä mukana Per-Erik Förars, Ilkka Rinne, Kalevi Korpi ja Johnny Forsell, Fazer Finnlevy, 1994) == Elokuvat == * Suuri sävelparaati, 1959, laulaja * Toivelauluja, 1961, laulaja * Maija löytää sävelen, 1950, muusikko (orkesterin 2. viulisti) == Lähteet == == Aiheesta muualla == * Luokka:Suomalaiset iskelmälaulajat Luokka:Suomalaiset elokuvanäyttelijät Luokka:Helsingin kaupunginvaltuutetut Luokka:Suomen Sosialidemokraattisen Puolueen poliitikot Luokka:Vuonna 1924 syntyneet Luokka:Vuonna 2011 kuolleet Luokka:Suomalaiset juristit
Walter Ris

|} Walter Stephen ”Wally” Ris (4. tammikuuta 1924 Chicago, Illinois – 25. joulukuuta 1989 Kalifornia) oli yhdysvaltalainen uimari. Hän voitti vuoden 1948 kesäolympialaisissa Lontoossa kultaa 100 metrin vapaauinnissa ajalla 57,3 ja 4 × 200 metrin vapaauintiviestissä. Ris pääsi uinnin kansainväliseen Hall of Fameen vuonna 1966. ==Lähteet== Luokka:Yhdysvaltalaiset uimarit Luokka:Yhdysvaltalaiset olympiavoittajat Luokka:Vuonna 1924 syntyneet Luokka:Vuonna 1989 kuolleet
One More Time

One More Time on Daft Punkin vuonna 2000 julkaisema kappale, joka julkaistiin vuonna 2001 heidän albumillaan Discovery. Kappale on tyyliltään enimmäkseen pop-musiikkia. Kappale kestää yli 5 minuuttia ja on Discoveryn yksi menestyskappaleista. Luokka:Daft Punkin kappaleet Luokka:Vuoden 2000 kappaleet
Aerodynamic

Aerodynamic on Daft Punkin vuonna 2001 julkaistu kappale heidän albumiltaan Discovery. Kappaleessa ei lauleta, kuten muissa Discoveryn menestyneimmissä kappaleissa. Kappaleessa kuullaan myös pelkkä kitarariffi. == Kappaleet == # # Luokka:Daft Punkin kappaleet Luokka:Vuoden 2001 kappaleet
Mustakaijat

Mustakaijat (Coracopsis) on kaijasuku. Suvun lajit elävät Intian valtameren saarilla ja Madagaskarilla. Ne ovat nimensä mukaisesti sulkapuvultaan mustia tai liki mustia. == Lajit == Sukuun kuuluu BirdLife Suomen mukaan kolme lajia: * Seychellienmustakaija (Coracopsis barklyi) * Pikkumustakaija (Coracopsis nigra) * Isomustakaija (Coracopsis vasa) Jotkut lähteet tunnustavat myös pikkumustakaijasta erotetun neljännen lajin, Coracopsis sibilans. == Lähteet == Luokka:Kaijat
Digital Love

Digital Love on Daft Punkin vuonna 2001 julkaistulla albumilla Discovery julkaistu kappale. Kappale kestää lähes 5 minuuttia. Kappaleessa lauletaan enemmän kuin missään muussa Discoveryn menestyskappaleissa. == Kappaleet == # # # # "Aerodynamic" # "Aerodynamite" Luokka:Daft Punkin kappaleet Luokka:Vuoden 2001 kappaleet
Fritz Lipmann

Fritz Albert Lipmann (12. kesäkuuta 1899 Königsberg, Saksa – 24. heinäkuuta 1986)Fritz Lipmann The Nobel Prize in Physiology or Medicine 1953Viitattu 30.7.2024 oli amerikansaksalainen biokemisti ja koentsyymi A:n löytäjä 1947. Tästä ja muista koentsyymi A:han liittyvistä tutkimuksista hän sai puolet Nobelin lääketieteen palkinnosta 1953, toinen puoli myönnettiin Hans Krebsille. Lipmann syntyi juutalaiseen perheeseen. Hän opiskeli lääketiedettä Königsbergin, Berliinin ja Münchenin yliopistossa. Hän valmistui Berliinissä 1924. Hän palasi Königsbergiin opiskelemaan kemiaa professori Hans Meerweinin ohjauksessa. 1926 hän meni Otto Meyerhofiin ohjaukseen Berliinin Kaiser Wilhelm -instituuttiin valmistelemaan väitöskirjaansa. Sen jälkeen hän lähti Meyerhofin perässä Heidelbergiin Kaiser Wilhelmin lääketieteelliseen tutkimuslaitokseen. Vuodesta 1939 hän asui ja työskenteli Yhdysvalloissa. 1949–1957 hän toimi biokemian professorina Harvardin yliopiston lääketieteellisessä tiedekunnassa. Vuodesta 1957 alkaen hän opetti ja johti tutkimusta Rockefellerin yliopistossa New Yorkissa. Hänelle myönnettiin National Medal of Science -palkinto 1966.FRITZ A. LIPMAN, BIOCHEMIST, DIESThe New York Times Viitattu 30.7.2024 ==Lähteet== == Aiheesta muualla == * Nobelin palkinnon saajien elämäkerta *Juutalaisen virtuaalikirjaston elämäkerta Luokka:Yhdysvaltalaiset biokemistit Luokka:Yhdysvaltalaiset professorit Luokka:Saksalaiset biokemistit Luokka:Saksalaiset professorit Luokka:Nobelin fysiologian tai lääketieteen palkinnon saajat Luokka:Vuonna 1899 syntyneet Luokka:Vuonna 1986 kuolleet
Jon Henricks

Jo(h)n Malcolm Henricks (s. 6. kesäkuuta 1935) on australialainen uinnin kaksinkertainen olympiavoittaja. Henricks voitti kaksi kultamitalia vuoden 1956 kesäolympialaisissa Melbournessa. Hän voitti 100 metrin vapaauinnin olympiaennätyksellä 55,4 ja 4 × 200 metrin vapaauintiviestin maailmanennätyksellä 8.23,6. Voitto 100 metrin vapaauinnissa oli hänen 56. peräkkäinen voittonsa sillä matkalla kolmen vuoden aikana. Hän kilpaili kesäolympialaisissa vielä vuonna 1960 mutta ei menestynyt. Kansainyhteisön kisoissa vuonna 1954 Henricks voitti kultaa 110 jaardin vapaauinnissa, 4 × 220 jaardin vapaauintiviestissä sekä sekauintiviestissä. Myös Australian- mestaruuskilpailuissa lukuisia kultamitaleja voittanut Henricks kelpuutettiin uinnin kansainväliseen Hall of Fameen vuonna 1973. == Lähteet == Luokka:Australialaiset uimarit Luokka:Australialaiset olympiavoittajat Luokka:Vuonna 1935 syntyneet Luokka:Elävät henkilöt
Apemosyne

Apemosyne () oli kreikkalaisessa mytologiassa Kreetan kuninkaan Katreuksen tytär. Hänen isänsä saatua oraakkelilta ennustuksen, jonka mukaan yksi hänen omista lapsistaan surmaisi hänet, hänen veljensä Althaimenes päätti kauhuissaan paeta Apemosynen kanssa Kreetalta välttääkseen ennustusta toteutumasta. He päätyivät Rodokselle, jossa Hermes ihastui Apemosyneen. Hermes ei kuitenkaan kyennyt sieppaamaan Apemosyneä, koska tämä oli häntä nopeampi jaloistaan. Niin Hermes levitti tuoreita vuotia polulle, ja kun Apemosyne oli palaamassa lähteeltä, hän liukastui ja Hermes riisti hänen neitsyytensä. Kun Apemosyne kertoi tapahtuneesta Althaimeneelle, hänen veljensä piti jumalaa vain tekosyynä ja potki hänet sisarensa kuoliaaksi.Apollodoros: Bibliotheke ('Kirjasto') 3.2.1 (engl. käännös) == Lähteet == Luokka:Kreikkalaisen mytologian prinsessat
Harder, Better, Faster, Stronger

Harder, Better, Faster, Stronger on Daft Punkin kappale vuonna 2001 julkaistulta albumilta Discovery. Kappaleesta on tehty single, kuten muistakin Discoveryn menestyskappaleista. Kanye Westin Stronger kappaleen tausta on lainattu tästä kappaleesta. Luokka:Vuoden 2001 kappaleet Luokka:Daft Punkin kappaleet
Althaimenes

Althaimenes oli kreikkalaisessa mytologiassa Kreetan kuninkaan Katreuksen ainoa poika. Hänen sisaruksiaan olivat Klymene, Apemosyne ja Aerope. Kun Katreus sai tietää oraakkelilta, että yksi hänen omista lapsistaan surmaisi hänet, hän piilotti ennustukset. Althaimenes sai kuitenkin tietää tästä ja pakeni kauhuissaan Apemosynen kanssa Rodokselle. Täällä Hermes ihastui hänen sisareensa ja vei tämän neitsyyden. Apemosynen kerrottua asiasta veljelleen tämä potki siskonsa kuoliaaksi pitäen jumalaa verukkeena. Vuosia myöhemmin Katreus lähti merille etsimään poikaansa luovuttaakseen kruununsa hänelle. Laiva saapui Rodokselle keskellä yötä, ja sitä erehdyttiin luulemaan merirosvojen alukseksi. Athaimenes hyökkäsi muun joukkion kanssa tunkeutujia vastaan, ja ennustus sai täyttymyksensä; Katreus kuoli poikansa käsivarsille keihään lävistämänä. Kun Althaimenes sai myöhemmin tietää asioiden laidan, hän rukoili, että maa nielisi hänet, ja näin todellakin tapahtui; maahan aukeni railo, johon Althaimenes katosi.Apollodoros: Bibliotheke ('Kirjasto') 3.2.1–2 ((engl. käännös)) == Lähteet == Luokka:Kreikkalainen mytologia
Filippiinien jalkapallomaajoukkue

Filippiinien jalkapallomaajoukkue edustaa Filippiinejä kansainvälisissä miesten jalkapallokilpailuissa ja sitä hallinnoi Filippiinien jalkapalloliitto. Maajoukkue ei ole koskaan menestynyt kansainvälisellä tasolla, vaikka se onkin yksi maanosansa vanhimmista joukkueista. Filippiinit onkin yksi maailman heikoimmista maajoukkueista, eikä se selvinnyt edes vuosien 2006 tai 2010 MM-kisojen karsintaan. Se onkin keskittynyt nuorisojalkapallon kehittämiseen ja kansainvälisen maaottelukokemuksen kerryttämiseen pelaamalla alueellisissa turnauksissa, kuten esimerkiksi Kaakkois-Aasian mestaruuskisoissa. Vuonna 2019 Filippiinit pääsi ensimmäisen kerran Aasian-mestaruuskisoihin, jossa se jäi alkulohkonsa viimeiseksi. Jalkapallo on kuitenkin hyvin suosittua maassa, erityisesti Iloilon ja Negros Occidentalin provinsseissa sekä Mindanaon saarella. ==Arvokisat== ===Maailmanmestaruuskilpailut=== * 1930–1938 – Ei osallistunut * 1950 – Jättäytyi pois * 1954–1962 – Ei osallistunut * 1966 – FIFA hyllytti maksamattomien palkkojen takia * 1970–2006 – Ei osallistunut * 1974–2006 – Jättäytyi pois * 1978–1994 – Ei osallistunut * 1998 – Ei selviytynyt karsinnoista * 2002 – Ei selviytynyt karsinnoista * 2006–2010 – Ei osallistunut * 2014–2018 – Ei selviytynyt karsinnoista ===Aasian mestaruuskilpailut=== * 1956 – Alkuerät * 1960 – Karsintakierros * 1964–1968 – Ei selviytynyt karsinnoista * 1972–1976 – Ei osallistunut * 1980–1984 – Ei selviytynyt karsinnoista * 1988–1992 – Ei osallistunut * 1996 – Diskattiin pelikelvottoman pelaajan peluuttamisesta * 2000–2004 – Ei selviytynyt karsinnoista * 2007 – Ei osallistunut * 2011–2015 – Ei selviytynyt karsinnoista * 2019 – Alkulohko ==Lähteet== ==Aiheesta muualla== * Filippiinien jalkapalloliitto Luokka:Jalkapallomaajoukkueet Maajoukkue